CELEX: 32010D0373
Language: sl
Date: 2010-07-01 00:00:00
Title: 2010/373/: Sklep Komisije z dne 1. julija 2010 o spremembi Odločbe 2004/452/ES o določitvi seznama organov, katerih raziskovalci imajo dostop do zaupnih podatkov v znanstvene namene (notificirano pod dokumentarno številko C(2010) 4385)  (Besedilo velja za EGP )

3.7.2010   
            
            
               SL
            
            
               Uradni list Evropske unije
            
            
               L 169/19
            
         SKLEP KOMISIJE
   z dne 1. julija 2010
   o spremembi Odločbe 2004/452/ES o določitvi seznama organov, katerih raziskovalci imajo dostop do zaupnih podatkov v znanstvene namene
   (notificirano pod dokumentarno številko C(2010) 4385)
   (Besedilo velja za EGP)
   (2010/373/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 223/2009 Evropskega parlamenta in Sveta z dne 11. marca 2009 o evropski statistiki (1) in zlasti člena 23 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 831/2002 z dne 17. maja 2002 o izvajanju Uredbe Sveta (ES) št. 322/97 o statističnih podatkih Skupnosti glede dostopa do zaupnih podatkov v znanstvene namene (2) vzpostavlja pogoje, pod katerimi bi bilo mogoče odobriti dostop do zaupnih podatkov, poslanih organu Skupnosti, in pravila sodelovanja med Skupnostjo in državnimi organi za olajšanje takega dostopa.
            
         
               (2)
            
            
               Odločba Komisije 2004/452/ES (3) je določila seznam organov, katerih raziskovalci imajo dostop do zaupnih podatkov v znanstvene namene.
            
         
               (3)
            
            
               Univerzi Sabanci University, Tuzla/Istanbul, Turčija in McGill University, Montreal, Kanada ter direktorat gospodarska služba in strukturne reforme Generalnega direktorata Evropske komisije za gospodarske in finančne zadeve je treba obravnavati kot organe, ki izpolnjujejo zahtevane pogoje, in jih je zato treba dodati na seznam agencij, organizacij in institucij iz člena 3(1)(e) Uredbe (ES) št. 831/2002.
            
         
               (4)
            
            
               Ukrepi, predvideni s tem sklepom, so v skladu z mnenjem Odbora za evropski statistični sistem (Odbor ESS) –
            
         SPREJELA NASLEDNJI SKLEP:
   Člen 1
   Priloga k Odločbi 2004/452/ES se nadomesti z besedilom iz Priloge k temu sklepu.
   Člen 2
   Ta sklep je naslovljen na države članice.
   
      V Bruslju, 1. julija 2010
      
         
            Za Komisijo
         
         Olli REHN
         
            Član Komisije
         
      
   
   
      (1)  UL L 87, 31.3.2009, str. 164.
   
      (2)  UL L 133, 18.5.2002, str. 7.
   
      (3)  UL L 156, 30.4.2004, str. 1.
   
      PRILOGA
      
         
            „PRILOGA
            
               Organi, katerih raziskovalci imajo dostop do zaupnih podatkov v znanstvene namene
            
            Evropska centralna banka
            Španska centralna banka
            Italijanska centralna banka
            University of Cornell (zvezna država New York, Združene države Amerike)
            Department of Political Science, Baruch College, New York City University (zvezna država New York, Združene države Amerike)
            Nemška centralna banka
            Oddelek za analizo politike zaposlovanja, Generalni direktorat za zaposlovanje, socialne zadeve in enake možnosti Evropske komisije
            University of Tel Aviv (Izrael)
            Svetovna banka
            Center of Health and Wellbeing (CHW) of the Woodrow Wilson School of Public and International Affairs at Princeton University, New Jersey, Združene države Amerike
            The University of Chicago (UofC), Illinois, Združene države Amerike
            Organizacija za gospodarsko sodelovanje in razvoj (OECD)
            Family and Labour Studies Division of Statistics Canada, Ottawa, Ontario, Kanada
            Enota „Ekonometrija in statistična podpora boju proti goljufijam (ESAF)“ Generalni direktorat Evropske komisije Skupno raziskovalno središče
            Enota „Podpora evropskemu raziskovalnemu prostoru (SERA)“ Generalni direktorat Evropske komisije Skupno raziskovalno središče
            Canada Research Chair of the School of Social Science in the Atkinson Faculty of Liberal and Professional Studies at York University, Ontario, Kanada
            University of Illinois at Chicago (UIC), Čikago, ZDA
            Rady School of Management at the University of California, San Diego, ZDA
            Direktorat za raziskave, študije in statistiko (Direction de l’Animation de la Recherche, des Études et des Statistiques – DARES) pri ministrstvu za delo, delovna razmerja in solidarnost, Pariz, Francija
            The Research Foundation of State University of New York (RFSUNY), Albany, ZDA
            Finski center za pokojnine, (Eläketurvakeskus – ETK), Finska
            Direktorat za raziskave, študije, vrednotenje in statistiko (Direction de la Recherche, des Études, de l‘Évaluation et des statistiques – DREES) pri ministrstvu za delo, socialni dialog in solidarnost, ministrstvu za zdravje, mladino in šport ter ministrstvu za proračun, javne finance in državno reformo, Pariz, Francija
            Duke University (DUKE), Severna Karolina, ZDA
            Zavod za socialno zavarovanje Finske (Kansaneläkelaitos – KELA), Finska
            Hebrew University of Jerusalem (HUJI), Izrael
            Zvezni javni urad za socialno varnost, Belgija
            Sabanci University, Tuzla/Istanbul, Turčija
            McGill University, Montreal, Kanada
            Direktorat Gospodarska služba in strukturne reforme Generalnega direktorata za gospodarske in finančne zadeve Evropske komisije“